যেদিন জেসমিনের জন্ম হলো, ওর মা এক টুকরো কয়লা নিয়ে ওর কানের ওপাশে বড় করে কালো চিহ্ন এঁকে দিয়েছিল। জেসমিন ওর সমবয়সীদের আগেই স্কুলে গিয়েছিল, অক্ষর চিনতে ও অংক কষতে শিখেছিল। শিক্ষক আমিন সবসময় তাকে বিজয় দিবসে জাতীয় সংগীত গাইতে বলতেন এবং প্যারেডে সবার আগে দাড় করিয়ে দিতেন। আমিন স্যার বলেছিলেন, ‘তুমার মাধ্যমিকে ভর্তি হওয়া উচিত।’ তিনি বলেছিলেন, ‘স্কুল শেষ করি আমার সাথে দেখা করবা।’ তিনি তাকে অংক এবং অ, আ, ক, খ, শিখিয়েছিলেন। হাতে ধরে চক দিয়ে বর্ণমালা লিখতে শিখিয়েছিলেন।